b"\n_START_ARTICLE_\nJuan Velasco Damas\n_START_SECTION_\nTraject\xc3\xb2ria\n_START_PARAGRAPH_\nVa comen\xc3\xa7ar a destacar al filial del Sevilla FC, on havia arribat al 1996 provinent del Coria. Eixa mateixa 96/97 donaria el salt al primer equip. Els sevillans per\xc3\xb2, van perdre la categoria i Velasco va jugar-hi dues campanyes a la Segona Divisi\xc3\xb3, on es va fer amb la titularitat._NEWLINE_L'estiu de 1999 fitxa pel Celta de Vigo, on viu el seu millor moment professional. Amb els gallecs va disputar per les places altes de la classificaci\xc3\xb3 i va jugar competicions europees. Va ser titular en els 5 anys al Celta, tret d'una baixada la temporada 01/02. En esta \xc3\xa8poca va debutar amb la selecci\xc3\xb3 espanyola._NEWLINE_Al final de la temporada 03/04 el Celta baixa a Segona i Velasco recala a l'Atl\xc3\xa9tico de Madrid. Al quadre matalasser encara gaudiria d'un bon nombre de minuts, per\xc3\xb2 serien campanyes m\xc3\xa9s discretes que a Gal\xc3\xadcia. La 06/07 juga amb el RCD Espanyol abans de provar sort fora de la lliga espanyola, primer al Norwich City angl\xc3\xa8s i despr\xc3\xa9s al modest Panthrakikos FC grec. El gener de 2010 va fitxar per l'A.E. Larissa 1964. Es va retirar del futbol en juny de 2011, amb 34 anys, i en 2013 va debutar com a entrenador amb el Xerez CD B. El 31 d'octubre de 2015 va fitxat com a entrenador de l'Extremadura UD.\n_START_SECTION_\nSelecci\xc3\xb3 espanyola\n_START_PARAGRAPH_\nVelasco va ser cinc vegades internacional amb la selecci\xc3\xb3 espanyola de futbol. Va formar part del combinat del seu pa\xc3\xads que va acudir a l'Eurocopa del 2000."